باراک اوباما

باراک حسین اوباما جونیور (بزائه‌ی ۴ اوت ۱۹۶۱، هاوایی دله)، آمریکای دموکرات حزب عضو، ایلینوی جوون ِسناتور و آمریکای‌ ِمتحده ایالات ِچل و چارومین رئیس‌جمهوربیه.

باراک اوبامای پییر اتا کنیایی سیودیم (سیوپوست) مسلمون بی‌یه و ونه مار اتا آمریکایی اسپه‌دیم (اسپه‌پوست) بی‌یه. وه شه اتا مسیحی، پروتستان فرقه جا هسته.

وه سال ۲۰۰۷ دله، رییس‌جمهور بوئِن وسّه، انتخاباتی کمپین پا هاکرده و شه ره به عنوان دموکراتِ حزب ِکاندیدا و به عنوان اتا سیاسی ملی دیم آمریکای دله بشناسونده. وه اون گِدِر جه که شه کاندیداتوری ره آمریکای ریاست جمهوری ۲۰۰۸ انتخابات وسه اعلام هاکرده، عراق جنگ تموم هاکردن ره هم مطرح هاکرده. وه سوم ژوئن سال ۲۰۰۸ به عنوان دموکراتِ حزب ِکاندیدا، ریاست جمهوری انتخابات دله، انتخاب بَیی‌یه.

بارک اوباما آمریکای ریاست جمهوری انتخابات دله که ۴ نوامبر ۲۰۰۸ دله برگزار بَیی‎یه پیروزی جه بَرسی‌یه و ۲۰ جانویه ۲۰۰۸ آمریکا ریاست‌جمهوری بوئن سه قَسِم بخرده. وه هشت سال رییس جمهور بی‌یه و آخرسری دونالد ترامپ ونه جا ره بَییته. باراک اوبامایِ معاون، جو بایدن، هم اَی ترامپ ِجا هنیشته.

 منابع 
 فارسی ویکی‌پدیا

رج:زننه آدمون
رج:صلح وسه نوبل بیته‌ئون
رج:آمریکا رییس‌جمهورون
رج:ایلینویز سیاستمدارون